‎(ผลงานซีรีส์จาก NETFLIX)
‎(เวพอนไนเซอร์)
‎(นี่คือชั่วโมงแห่งความสุข)
‎(มีแต่คุณเท่านั้นที่กุมชะตาชีวิตคุณ)
‎(แฟ้มคดีกรมตำรวจ)
‎แดเนียล
‎นายจ้องแฟ้มเดิมมาสิบนาทีแล้ว
‎เหมือนดูสารคดีธรรมชาติที่น่าเบื่อที่สุดในโลก
‎นายเสียอำนาจทางการพูด ‎ไปพร้อมความสามารถในการอ่านเหรอ
‎แปลงร่างถึงปางสุดท้ายแล้วหรือไง
‎จะให้ตอบว่ายังไง ลูซิเฟอร์
‎จะต้องมีปฏิกิริยายังไง
‎นี่ตามไม่ทันละ
‎ก็ฉันรู้แล้วว่านายคือจอมปีศาจ
‎นายชอบมาแหย่ฉัน ‎แบบขี้แซะเหลี่ยมจัด ฉันก็ตอบกลับ
‎เราฟาดปากกันไปมา
‎นั่นเป็นเรื่องปกติของเรา
‎แต่ตอนนี้ทุกอย่างเปลี่ยนไปแล้ว
‎ไร้สาระ แดเนียล ไม่มีอะไรเปลี่ยนไปเลย
‎ฉันยังเป็นฉันคนเดิม ทรงเสน่ห์ เป็นที่รัก
‎ส่วนนายก็ยังเป็นคนเดิมเหมือนกัน ‎ไร้ประโยชน์ ทนได้ทนไป
‎กระแทกอะไรมาก็ไม่โดนใจเหมือนเดิมแล้ว
‎ตอนนี้เหมือนโดนเจงกิสข่านหรือดาร์ธเวเดอร์ล้อ
‎ฉันไม่ใช่ตัวร้ายแบบนั้นนะ แดเนียล
‎แต่ถ้าจะใจร้ายต่อกันแบบนี้
‎อย่ามาขอความช่วยเหลืออะไรจากฉันล่ะ
‎ไม่ต้องห่วง ไม่ขอแน่
‎วันนี้คุณตำรวจเด๋ออยู่ด้วยแล้วสนุกเป็นบ้า
‎คุณก็แค่ต้องให้เวลาเขาหน่อย
‎จำเรื่องที่ฉันทำตอนเพิ่งรู้ความจริงใหม่ๆ ได้มั้ย
‎จำได้ คุณหนีไปยุโรปหนึ่งเดือน
‎แดนก็น่าจะไปพักร้อน ‎ผมรู้จักใครบ้างนะ ในประเทศพวกนั้น
‎ที่เขาล่านักท่องเที่ยวอเมริกันเล่น
‎อ้อ ฟังนะ ฉันเสียใจด้วยที่คุณเสียใจ ‎ที่คุณกวนบาทาแดนไม่ได้
‎ผมจะเสียใจทำไม
‎เพราะนั่นเป็นเกมประหลาดที่คุณสองคน ‎เล่นกันเพื่อแสดงว่าเป็นเพื่อนกัน
‎แต่ตอนนี้เขาไม่เล่นกับคุณแล้ว
‎ก็ให้เวลาเขาหน่อย
‎คุณตำรวจเด๋อจะใช้เวลาแค่ไหนก็เชิญ ผมไม่สน
‎ทีนี้ บอกทีว่าเรามีคดี
‎มีปริศนาให้ต้องไข มีคนร้ายต้องไปจับมาลงโทษ
‎อยู่ตรงนี้เลย และเราก็ต้องไปพาคนมาที่นี่จริงๆ
‎แต่เธอคนนั้นถูกจับแล้ว ต้องถูกส่งตัวข้ามชายแดน
‎เป็นสมาชิกกลุ่มโลสเอ็กซ์ โดนจับได้ที่เม็กซิโก
‎ส่งตัวข้ามชายแดนเหรอ
‎เรามีหน้าที่จับฆาตกรนะ คุณตำรวจ ‎ไม่ใช่แชร์รถกับผู้ร้าย
‎ลูซิเฟอร์
‎เราต้องทำ
‎เวลาที่คนไม่พอ
‎ฉันรู้ว่านี่งานจิ๊บจ๊อยแต่เราก็ต้อง…
‎งานจิ๊บจ๊อยเหรอ
‎ก็ได้
‎"ก็ได้" เหรอ
‎แค่เนี้ย
‎คืนนี้ทริกซี่อยู่กับโคลอี้ ‎แล้วเอาจริง ฉันได้ขับรถหน่อยก็อาจจะดี
‎ฉันจะได้มีเวลาคิดทบทวนเรื่องต่างๆ
‎นี่ แดน
‎ได้เห็นชื่อตำรวจที่จะดำเนินการทางฝั่งโน้นมั้ย
‎ลูอิส นาวาร์โร
‎ฉันแค่อยากให้นึกถึงคราวก่อน ‎ที่พวกคุณอยู่ในคณะทำงานพิเศษด้วยกัน
‎ผมจำได้
‎คุณไม่ต้องห่วงหรอก
‎จริง เราเคยเป็นเพื่อนกัน ‎แต่ผมรู้ว่าหมอนั่นเป็นตำรวจพรรค์ไหน
‎ตำรวจพรรค์ที่ชอบเล่นทางลัด
‎พวกมักง่ายฉวยโอกาส ‎หมิ่นเหม่จะกลายเป็นคนร้ายเสียเอง
‎ตำรวจแบบที่ผมไม่ได้เป็นมานานมากแล้ว
‎ขอโทษนะ ฉันรู้ ฉันไม่ใช่แม่คุณแล้วก็ไม่ใช่…
‎ไม่ใช่เมียคุณแล้วด้วย แต่ฉันยังเป็นเพื่อนคุณ
‎ฉันรู้ว่าช่วงนี้ชีวิตเราก็บ้าบอหน่อย
‎แต่ตอนนี้คุณไม่ต้องการ ‎เสียงของคนอย่างลูอิสอยู่ในหัวแน่ๆ
‎ผมรู้ว่าคุณพยายามจะช่วยดูแลผม ‎แล้วก็ขอบคุณนะ แต่ผมอยู่ได้
‎ผมเอาอยู่ทุกเรื่อง
‎สัญญา
‎อะไรวะเนี่ย
‎ไอ้แดนิหมา!
‎ไง
‎เป็นไงบ้าง
‎ยังปั่มป๊ามกับสาวสวยผมทองในแอลเออยู่มั้ย
‎ลูอิส เรามาทำอะไรในบาร์
‎ฉันมารับตัวนักโทษข้ามแดนนะ
‎น้องรัก ภาษาสเปนของนาย ‎ขึ้นสนิมเหมือนรถตำรวจข้างนอกเลย
‎นายต้องอยู่แถวนี้ต่ออีกหน่อย
‎ดื่มด่ำความเป็นสเปนเพิ่มอีกนิด
‎เดี๋ยวฉันจะถามหัวหน้า
‎แต่ทำไมเราไม่ไปเจอกันที่สถานีตำรวจ
‎อ้าว เวร ไม่ได้ข้อความเหรอ
‎ข้อความอะไร
‎โทษทีเพื่อน
‎งานเอกสารผิดพลาดนิดหน่อย
‎เราปล่อยตัวนักโทษไม่ได้จนกว่าจะพรุ่งนี้เช้า
‎อะไรนะ ล้อเล่นรึเปล่าเนี่ย ฉันอุตส่าห์ขับมาถึงนี่
‎เออ แต่ฉันเตรียมให้แล้ว ไม่เป็นไร
‎ฉันบอกให้คนเตรียมห้องให้นาย ‎อยู่ห่างไปไม่กี่ช่วงถนน
‎ก็ได้ แต่แค่คืนนี้นะ ฉันต้องกลับไป เข้าใจมั้ย
‎ไชโย เจ้าเพื่อนยาก!
‎- จะได้ถามสารทุกข์สุกดิบกัน ‎- ได้
‎ฉันอยากให้นายได้เห็นที่นี่ สักนิดก็ดี
‎- เยี่ยม ‎- แล้วมาดื่มฉลองวันคืนเก่าๆ กัน
‎ไม่รู้สิเพื่อน นี่มันดึกแล้วน่ะ
‎ถ้าพรุ่งนี้ฉันต้องขับรถแต่เช้า ไม่ดื่มดีกว่า
‎แดเนียล
‎ฉันเข้าใจ จริงๆ นะ โอเคมั้ย
‎ช่วงเวลาเก่าๆ ของเราอาจไม่ค่อยดีเท่าไหร่
‎เราเคยทำตัวห่ามไร้ความรับผิดชอบ
‎รู้ด้วยว่าตอนนี้นายไม่ทำแบบนั้นแล้ว
‎ความจริงก็คือ ฉันชื่นชมนายมาก
‎ฉันเองก็อยากจะกลับตัวกลับใจเหมือนกัน
‎เลยอยากได้คำแนะนำ ‎จากคนที่มีประสบการณ์มาก่อน
‎แค่นั้นเอง
‎แก้วเดียวนะ
‎แก้วเดียว แค่แก้วเดียว ไม่!
‎โห เพื่อน
‎กินเบียร์ไปหลายแก้วละ ‎ขอกลับไปดูเอชบีโอในห้องโรงแรมดีกว่า
‎เดี๋ยวก่อนสิ
‎ขออีกแก้ว ฉันจะได้ถาม
‎สมัยก่อนตอนนายอยู่กับคู่หูคนเก่า
‎พวกนายมีกิจกรรมนอกหลักสูตรสนุกๆ กัน
‎อะไรทำให้นายเปลี่ยนใจ
‎ที่จริงมันก็เรื่องง่ายๆ
‎สองสามปีก่อน ‎ฉันเจอเรื่องเดือดร้อนที่ถนนพาลเมตโต
‎เล่าสั้นๆ ก็คือฉันคิดทำอะไรเกินตัวไปหน่อย
‎จนรู้ตัวว่าถ้าจุดประสงค์แย่ตั้งแต่ต้น
‎ถ้าเอาแต่คิดถึงผลประโยชน์ของตัวเอง
‎ทุกเรื่องที่ทำก็จะมีผลตามมาทั้งนั้น
‎แล้วตอนนี้ล่ะ
‎ก็แค่…
‎เอาเป็นแค่ว่าฉันได้มี
‎จังหวะตาสว่าง
‎อย่างเรื่องพระเจ้ากับปีศาจ ‎เอาเป็นว่าพวกนั้นมีอยู่จริงเนอะ
‎แบบจริงพอๆ กับนายและฉันเนี่ย
‎ถ้าคนเราได้รู้เรื่องแบบนั้น…
‎ชีวิตจะยิ่งมีห่วงเยอะขึ้น ไม่ใช่น้อยลง
‎หมายถึงจิตวิญญาณนายพังเหรอ
‎ไม่ใช่ว่ะ แย่กว่านั้นเยอะ
‎เพราะถ้าพระเจ้าเป็นเหมือนพวกเรา
‎แปลว่าพระเจ้าก็พลาดเป็น
‎ทำผิดได้เหมือนกัน
‎แล้วถ้าพระเจ้ายังพลาด จักรวาลนี้จะเป็นยังไง
‎คือตอนนี้ใครเป็นคนคุมกันแน่
‎ยังเหลืออะไรที่มีความหมายอีก
‎ลึกซึ้งสุดใจว่ะ
‎แต่ถ้านายรู้สึกว่า ‎อะไรๆ ก็ไม่มีความหมายอีกต่อไป
‎นายอาจจะอยากร่วมทุนทำธุรกิจกับฉัน
‎ฉันส่งลูกแก้วสมดุลชีวิตไปขายที่แอลเอ
‎พวกแม่บ้านชอบของอะไรแบบนั้นนักแหละ
‎ฉันบอกไปว่าเป็นของจากขุมทรัพย์แอซเทคโบราณ
‎แต่จริงๆ แค่หินชายหาดว่ะเพื่อน
‎เก็บมาจากที่ดินของพี่สาว ‎ที่โรซาริโต กำไรเน้นๆ!
‎ไหนบอกว่าไม่ได้ทำอะไรผิดกฎหมายแล้วไง
‎ผิดกฎหมายอะไร มันก็แค่หิน
‎งั้นแปลว่าถูกกฎหมาย
‎ก็เงินถูกกฎหมายนะ
‎ความเสี่ยงต่ำ
‎แค่ต้องมีคนคอยรับของให้ กิจการจะได้ราบรื่น
‎ฉันไม่ทำอะไรแบบนั้นแล้วว่ะ
‎ช่วยไม่ได้
‎ฉันเข้าใจ
‎ไม่มีปัญหา ก็แค่ไอเดียโง่ๆ น่ะ
‎ฉันแค่ดีใจที่นายมาที่นี่
‎เบนิโต้!
‎โอย ไม่เอาน่ะ
‎นี่เบนิโต้ เขาเป็นหุ้นส่วนของฉัน
‎- รู้มั้ยว่าทำไมเบนิโต้ยิ้มตลอดเวลา ‎- ทำไม
‎เพราะเขาขายเตกิล่าที่อร่อยสุดในเมืองนี้
‎แด่อนาคตที่ดีกว่านี้
‎พอ
‎ลูอิส ตื่นเร็ว!
‎มือถือฉันอยู่ไหน ต้องหาคนมาช่วย!
‎- อะไรนะ ทำไมนายโป๊วะ ‎- อะไรล่ะ
‎เพราะฉันชอบนอนโป๊ๆ มันเป็นนิสัย อย่าไปสน
‎เบนิโต้ เขาตายแล้ว!
‎ถ้านี่เป็นมุกเพลียๆ อะไรงั้นละก็ ‎แดนิหมาเอ๊ย สาบานเลย…
‎พระเจ้า นายพูดถูก
‎เขาตายแล้วจริง
‎เออ
‎ฟังนะ เราต้องโทรแจ้งตำรวจ
‎เฮ้ย เดี๋ยวก่อน
‎หยุดเลย
‎หายใจลึกๆ
‎คิดให้ดีๆ กันก่อน
‎หมายความว่าไง คิดให้ดี
‎เดี๋ยว นายไม่ได้คิดว่า…
‎ลูอิส ฉันจำไม่ได้หมดว่าเมื่อคืนเกิดอะไรขึ้นบ้าง
‎แต่ฉันไม่ได้ฆ่าใครทั้งนั้น
‎ฉันรู้ว่านายไม่ได้ฆ่าใคร เพื่อนยาก
‎เพราะฉันรู้ว่าใครฆ่า
‎โอเค ไอ้คริสตัลที่พูดถึงน่ะนะ
‎ความเสี่ยงอาจจะไม่ได้ต่ำอย่างที่ฉันบอกนาย
‎ฉันถึงได้อยากให้นายเป็นตัวกลางรับของที่แอลเอ
‎แทนคนที่ทำอยู่ตอนนี้
‎พวกรัสเซีย
‎นายจะบอกว่าพวกนั้นเป็นคนที่ฆ่าเบนิโต้เหรอ
‎ฆ่าทำไม
‎เพราะพวกนั้นเป็นมาเฟียรัสเซีย
‎พวกมันรู้ว่าเบนิโต้รวมหัวกับฉันเพื่อหลอกคน
‎ฉันว่าพวกมันคงจัดการเขาตอนออกจากที่นี่เมื่อคืน
‎แล้วยังไง
‎เขากลับมาขอความช่วยเหลือรึเปล่า
‎เข้าไปห้องหลังร้าน สลบ แล้วตายตรงนั้นเหรอ
‎พวกมันอยากฆ่าเบนิโต้ไปทำไม
‎เดี๋ยวก่อนนะ
‎นายเป็นหนี้พวกนั้นเท่าไหร่
‎สองแสนเหรียญ
‎แต่ฉันมีเงินแล้ว จ่ายคืนได้ กำลังจะจ่ายคืนด้วย
‎โอเคนะ รอแค่อีกวันเดียว
‎บ่ายนี้มีการแข่งม้า
‎แดเนียล สาบานเลย ล็อกไว้ชนะใสๆ
‎ฉันจะได้เงินคืนสองเท่า ‎ให้จ่ายพร้อมดอกเบี้ยยังไหว
‎เมื่อคืนฉันอยากเชื่อจริงๆ ว่า ‎นายกลับเนื้อกลับตัวแล้ว
‎แต่นี่ต้องเป็นเรื่องห่ามที่สุดเท่าที่นายเคยทำ
‎ไม่อยากเชื่อเลย
‎ฟังนะ ฉันรู้ว่าฉันทำพลาด
‎แต่ไม่คิดนี่ว่ามาเฟียรัสเซียในแอลเอ ‎จะมาล่าหัวกันแบบนี้
‎ฉันอุตส่าห์มาหลบถึงนี่แถมยังเป็นตำรวจ
‎เออ แปลว่านายไม่รู้จริงๆ สินะ ‎ว่าพวกมาเฟียรัสเซียทำงานกันยังไง
‎ไม่รู้
‎แต่นายรู้ ใช่มั้ยล่ะ
‎ไม่
‎ฉันไม่ขอเข้าไปยุ่งเรื่องนี้กับนายเด็ดขาด ลูอิส
‎ตอนนี้นายทำได้แค่ไปมอบตัวซะ
‎บอกให้คนอื่นรู้
‎ทุกคนจะได้ปกป้อง
‎ปกป้องฉันเหรอ
‎คนครึ่งกรมรับเงินมาเฟียทั้งนั้น
‎แดเนียล พวกนั้นเล่นงานครอบครัวฉันแน่
‎มาเรีย เจ้าออสการ์น้อย
‎เพิ่งสามขวบ
‎ฉันต้องอยู่ที่นี่คอยดูแลให้สองคนนั้นปลอดภัย
‎ฉันแค่ขอให้นายช่วย ‎เอาเงินที่ฉันติดหนี้ไว้ไปคืนเขา
‎ลูอิส ฉันถ่อลงใต้มาเพื่อรับตัวนักโทษข้ามแดน
‎ใช่ไง และนายก็จะทำแบบนั้นเป๊ะๆ
‎ไปรับตัวผู้ร้าย กว่านายจะกลับ ‎ฉันก็เตรียมเงินให้นายเรียบร้อยแล้ว
‎โอเคนะ แค่อ้อมนิดเดียว
‎และระหว่างที่นายจัดการเรื่องนั้น
‎ฉันจะโทรแจ้งเรื่องที่เบนิโต้ถูกฆ่า
‎ขอร้องล่ะ แดเนียล
‎ทำเพื่อครอบครัวฉันเถอะ
‎งั้นมีอะไรอยู่ในกล่อง
‎ไม่มีอะไร หยุดพูดได้
‎ของสำคัญสินะ
‎อาจจะไม่ได้ถูกกฎหมายเต็มๆ
‎ฉันเห็นหน้านายนั่นตอนมันส่งให้คุณ
‎ช่วยถอยไปได้มั้ย
‎- ช่วยถอยไปนั่งดีๆ ขอบคุณ ‎- ได้ โอเค ไม่มีปัญหา
‎ก็แค่พูดเฉยๆ นะ
‎คุณเหงื่อแตกพลั่กๆ แล้วมีกล่องปริศนา
‎เวลาเห็นตำรวจทุจริตนี่ดูออกนะ ‎แต่ก็ไม่ใช่เรื่องของฉัน
‎เราทุกคนมีปีศาจในใจ
‎นี่ไม่ได้ทุจริต โอเคนะ ‎จริงๆ แล้วตรงกันข้ามเลย
‎ผมช่วยคนอยู่ต่างหาก
‎แล้วก็ไม่ได้มีปีศาจในใจ
‎นอกจากจะนับเรื่องที่ ‎ผมทำงานกับจอมปีศาจมาหลายปี
‎แต่นั่นเป็นเรื่องที่ผมก็กำหนดไม่ได้
‎โหย เข้าใจเลย
‎ฉันก็ขึ้นรถด่วนขบวนปีศาจไปหลายปี โคเคนน่ะ
‎- เปล่า ไม่ได้พูดถึง… ‎- ไม่ต้องแก้ตัวกับฉันหรอก
‎ฉันเข้าใจ มันยาก
‎มันคุมทั้งชีวิตฉันไปพักใหญ่เลย
‎เออ ฉันเข้าแก๊งโลสเอ็กซ์ ‎เข้าไปพัวพันกับเรื่องอื้อฉาวหนักๆ
‎แล้วก็ไม่ค่อยภูมิใจ เลยกลับตัวกลับใจ
‎อ้อ กลับตัวกลับใจสินะ
‎ใช่ กลับตัวแล้ว
‎- รู้มั้ยว่าทำได้เพราะใครช่วย ‎- ใคร
‎พระเจ้า
‎ท่านช่วยฉันไว้จริงๆ คุณ แล้วนี่ไม่ได้จะสั่งสอนนะ
‎ถ้าอยากหลุดพ้นตรงนี้ให้ได้
‎หาพระเจ้าให้เจอ
‎เคยเจอแล้ว
‎เขาระเบิดร่างผมแหลก ‎เพราะดันไปนอนกับเมียเขา
‎ผมว่าพระเจ้าไม่ใช่อย่างที่คุณคิดหรอก
‎ช่างคุณ พระเจ้าจะเป็นยังไงมันขึ้นอยู่กับเรา
‎แล้วฉันขอพูดไว้เลยนะ ‎พระเจ้าทรงมอบพละกำลังให้ฉันทำสิ่งที่ดีขึ้น
‎ฉันรู้แก่ใจว่าฉันเป็นคนดีกว่านี้ได้
‎ไม่ใช่แค่เพื่อพระเจ้า แต่เพื่อตัวเอง
‎ก็หวังว่ามันจะไปได้สวยสำหรับคุณ หวังจริงๆ
‎แต่ต้องระวังหน่อย โอเคมั้ย
‎เพราะต่อให้คิดว่ารู้จักอะไรสักอย่างดี
‎ชีวิตก็หาทางดับเครื่องชนจนเราเป๋อีกจนได้
‎มือถือไม่มีสัญญาณอีก
‎แดนเหรอ
‎เอสปิโนซาใช่มั้ย
‎ไรอัน
‎เออ ฉันเอง ไรอันกับเควิน จากที่เรียน
‎ไง
‎เฮ้ยนี่ เราไม่เจอนายที่บาร์ด้นสดนานแล้วนะ
‎เราเพิ่งขับกลับมาจาก ‎โชว์ที่ศูนย์ชุมชนเอลเซอริโต
‎นายพลาดงานเจ๋งๆ ไปเยอะเลยนะ
‎ใช่
‎ใช่ ช่วงนี้ฉันยุ่งน่ะ
‎อ้อ
‎คือนายมี…
‎อะไร
‎- โห เวร ‎- ใจเย็น
‎สีสเปรย์มั้ง
‎ฉันโดนแก๊งโลสเอ็กซ์ดักเล่นงาน
‎เป็นแก๊งเถื่อนค้ายาชื่อดัง
‎พวกนั้นพุ่งชนรถฉัน พ่นสีประกาศศักดา
‎หน้าฉันคงเข้าไปขวาง
‎อยากให้ช่วยรึเปล่า
‎อยาก
‎ที่จริง ขอติดรถไปด้วยได้มั้ย
‎ได้ แล้ว…
‎เยี่ยม บทเรียนชั้นต้นการด้นสด
‎อ้อ บทเรียนขั้นต้นด้นสด
‎นายอยากไปไหนล่ะ
‎นั่งเบาะหลังได้เลย
‎กระชากที่จับหน่อยนะ ‎เข็มขัดนิรภัยใช้ไม่ได้ ต้องดึงแรงๆ
‎แดเนียล!
‎เลิศนะที่เจอนายที่นี่
‎เอ่อ ที่จริงไม่เลิศเลยแฮะ
‎นายดู… บางทีก็ดูยากนะ ‎แต่วันนี้นายดูโทรมสนิทเป็นพิเศษ
‎ลูซิเฟอร์
‎ฉันต้องให้นายช่วย
‎เอาจริง แดเนียล ก็อยากขำเหล้าพุ่งนะ ‎แต่นี่เป็นเหล้าซิงเกิ้ลมอลต์
‎ไม่เอาน่ะ ล้อเสร็จรึยัง
‎เกือบละ จนนึกได้ว่า ‎คราวก่อนที่นายทำผู้ต้องหาหาย
‎เด็กผู้หญิงอายุ 12 นั่นน่ะ ‎นายอึราดบนรถไฟเหาะเลย
‎ฉันไม่ได้อึราด ลูซิเฟอร์
‎รอบนี้ไม่เหมือนครั้งนั้นนะ
‎ผู้หญิงคนนี้มีแก๊งของเธอมาช่วยกลับไป
‎ฉันรู้ว่าพวกมันหลบอยู่ที่ไหน
‎อยู่ที่ร้านจักรยานในแวนนายส์
‎ถ้าเราไปที่นั่น ต้องเจอเธอแน่ๆ
‎"เรา" เหรอ
‎ทำไมต้องให้ฉันช่วย นายเป็นเจ้าหน้าที่ตำรวจ
‎ถ้าต้องการกองหนุนตอนเข้าจับกุม ‎นายก็มีแอลเอพีดีทั้งกรม
‎มันไม่ง่ายอย่างนั้น พวก
‎โลสเอ็กซ์ไม่ได้แค่ช่วยผู้ต้องหาไป พวกนั้นยัง…
‎ประมาณว่าขโมยของของฉันไปด้วย ‎ฉันต้องชิงมันกลับมา
‎อ๋อ แปลว่าถ้าตำรวจเข้ามาเกี่ยว ‎ยาเสพติดจะโดนยึด
‎ไม่ใช่ยาเสพติด!
‎เป็นเงินที่เพื่อนขอให้เอามาส่งมอบ
‎เขาจะได้พ้นกำมือคนอันตราย
‎ตอนนี้มันอยู่ในครอบครองของแก๊ง ‎ที่ไม่รู้ด้วยซ้ำว่าได้อะไรไป
‎แล้วนายก็ต้องชิงคืนมาก่อนที่จะรู้
‎แดเนียล
‎เรื่องแบบนี้เกิดขึ้นกับนายได้คนเดียวแหละ
‎สาบานเลย
‎บางทีฉันก็รู้สึกเหมือน ‎ทั้งจักรวาลรวมหัวกลั่นแกล้งฉัน
‎เดี๋ยวนะ
‎พ่อนายไม่น่าจะอยู่เบื้องหลังเรื่องนี้ได้ใช่มะ
‎ไม่ ไม่เกี่ยวแน่ๆ
‎ไม่มีทาง
‎พ่อฉันน่ะ
‎คือฉันก็ไม่รู้นะว่าพ่อไปอยู่ไหน
‎แต่รับรองได้ว่าเขากำลังจัดการ ‎เรื่องที่ใหญ่กว่าเรื่องนี้มาก
‎โอเค
‎งั้นนายจะช่วยฉันได้มั้ย
‎นายคงกระพันใช่มั้ยล่ะ
‎นายเข้าไปอัดมันทั้งแก๊ง แล้วฉันก็ชิงของกลับมา
‎ฉันไม่ได้เป็นมือเป็นเท้าของนายนะ แดเนียล
‎ฉันไม่เข้าไปอัดคนเฉยๆ แบบนักเลงรับจ้าง
‎เฮ้ย คือก็ไม่ได้จะดูถูกนาย
‎โอเคนะ แต่ตอนนี้มีชีวิตคนต้องเสี่ยง
‎ถ้าไม่มีนายฉันก็ทำไม่ได้
‎ก็ได้
‎แต่เราต้องใช้วิธีของฉัน ไม่มีการใช้กำลังอุกอาจ
‎นายว่าพวกนั้นมีร้านจักรยานใช่มั้ย
‎งั้นเราจะใช้เงินเจรจา
‎และใช้ตัวฉันด้วย แน่นอน
‎(ร้านจักรยานของแมนนี่ ‎โลสเอ็กซ์)
‎(ขี่อย่างอิสระ ไม่งั้นก็ตายซะ ‎โลสเอ็กซ์)
‎สวัสดี ชาวแก๊งทั้งหลาย
‎ได้ข่าวว่าพวกคุณขายจักรยาน
‎ผมอยากซื้อคันที่แพงที่สุด
‎คุณเนี่ยนะ อยากซื้อจักรยานของเรา
‎ผมนึกว่าคุณขายจักรยานยนต์
‎อายชะมัด
‎ดูเหมือนจะต้องคิดแผนใหม่ทั้งหมด
‎เดี๋ยวนี้ไม่มีใครขี่จักรยานยนต์แล้ว
‎เสียงดังขนาดนั้น
‎แถมขี่ไปตายได้ง่ายๆ อีก
‎ตอนนี้เขาฮิตแบบนี้
‎อ้อ นี่ก็คงไม่ใช่ครั้งแรก
‎ที่ผมเสียเงินไปมากมายกับสิ่งที่ใช้ไม่เป็น
‎เพราะเป็นหนุ่มอังกฤษที่หรูเว่อร์ ‎จนไม่เคยหัดขี่จักรยานเหรอ
‎นี่
‎ไม่ใช่ทุกคนมีพ่อคอยสอนตอนยังเด็กนะ
‎อย่าพูดจาเหมารวมจนทำให้คนอื่นปวดใจ
‎เธอไม่รู้เรื่องราวชีวิตของชายคนนี้
‎เอ่อ ที่จริง นั่นแหละเรื่องของผมเลย
‎ตรงเผง
‎ฉันเข้าใจ
‎พ่อฉันก็ไม่ค่อยอยู่เหมือนกัน
‎เดี๋ยวนี้ฉันพยายามตัดสินใจดีขึ้นละ แต่มันก็ยากนะ
‎เพราะไม่เคยมีตัวอย่างดีๆ ให้ดู
‎ผมเข้าใจคุณ
‎คุณด้วย สหาย
‎คือมันซ้ำซากไง
‎ผมไม่เคยเจอหน้าพ่อมาตลอดกาลเลยก็ว่าได้
‎แต่จู่ๆ เขาก็โผล่มาจากไหนไม่รู้
‎มาประกาศว่าเขาแก่ใกล้เกษียณแล้ว
‎คือแล้วจะให้ผมทำยังไงไม่ทราบ
‎เขาอาจจะแค่อยากใช้เวลากับคุณไง ไอ้หนุ่ม
‎ตอนป๊าผมเกษียณจากงานผู้คุมที่คุกเพลิกันเบย์
‎ตอนแรกก็ประดักประเดิด ‎แต่สุดท้ายเราก็ได้ทำความสนิทสนมกัน
‎มากกว่าสมัยที่ผมติดคุกอยู่ในนั้นอีก
‎อ้าว พ่อผมก็เป็นผู้คุมขังผมเหมือนกัน
‎เป็นความปวดใจแบบที่ไม่มีอะไรเหมือนเลยเนอะ
‎พ่อก็ต้องเป็นคนแจ้งจับผม ‎ข้อหาขโมยเลขบัตรเครดิตคนอื่น
‎แถมวันนั้นเป็นวันเกิดผมอีก
‎อ้อ
‎นั่นไม่ใช่ของนาย
‎ส่งมาเดี๋ยวนี้
‎ไม่ใช่ของนายเหมือนกัน ‎นายไม่ใช่คนในแก๊งโลสเอ็กซ์
‎ที่จริง นั่นเป็นของฉัน
‎หรือของเพื่อนฉัน
‎ช่างเถอะ ไม่สำคัญ ‎ฉันเป็นคนถือปืน ส่งกล่องนั้นมา
‎ใส่กุญแจมือตัวเองซะ
‎เข้ากรงไป ไปสิ
‎นายกำลังทำพลาดมหันต์เลย เพื่อน มหันต์
‎ไม่นะ
‎กำลังแก้ไขอยู่ต่างหาก
‎โทษที
‎น้องหมาน่ารัก
‎เลิกคิดแทนคนอื่นและคิดทบทวนตัวเอง
‎ได้เรียนรู้จากการทำจิตบำบัดเรื่องหนึ่ง
‎นั่นคือเราต้องอ่อนโยนกับตัวเองก่อน
‎เราถึงจะอ่อนโยนกับคนอื่นๆ ได้
‎น้องหมาน่ารัก
‎นั่นเสียงชูโช
‎ไม่นะ ไม่มีอะไรหรอก มากอดกัน
‎จะไม่มีอะไรได้ไง ต้องมีอะไรแน่ๆ
‎ระวังตัว เกิดเรื่องละ
‎เดี๋ยว! ให้เวลามันหน่อย ไม่มีอะไรแน่ๆ
‎น้องหมาไม่น่ารัก!
‎เด็กดื้อ!
‎อ้าว นั่นตำรวจที่พาฉันเข้าคุก
‎ใช่ แย่จังที่เขามากับผม ‎ท่าทางจะได้สิ่งที่ต้องการแล้วด้วย
‎เพราะงั้นเราไปแล้วนะ ขอบคุณมาก
‎กำลังได้จังหวะกันอยู่แท้ๆ เพื่อน
‎แล้วนั่นก็เป็นจังหวะที่จริงใจมาก
‎เราแบ่งปันและได้ผูกพันกันเนอะ
‎เท่ากับเป็นเพื่อนกันแล้ว ไม่จำเป็นต้องสู้กัน
‎โอ๊ย เวร
‎แดน หนีไป
‎ถ้าเรื่องนี้ฉุกเฉินจริงๆ ฉันจะจัดการพวกนี้เอง
‎ขอกุญแจ ต้องใช้รถ
‎ไม่มีทางไหนในสามโลก ‎ที่ฉันจะยอมให้นายขับรถฉัน แดเนียล
‎แล้วจะให้ทำไง
‎- ใช้สมองหน่อยสิ ‎- อะไรนะ
‎คิดว่าจะจัดการเราทุกคนได้ด้วยตัวคนเดียวเรอะ
‎แย่หน่อย แต่ได้จริง
‎ยังไงผมก็เป็นมือเป็นเท้าของเขาอยู่แล้ว
‎อ้าว เฮ้ย!
‎อะไรวะเนี่ย
‎แดนิหมา ไม่เอาน่า
‎รู้ๆ อยู่ว่าห้ามแอบดูในกล่อง
‎วูล์ฟเหรอ
‎อะไรเนี่ย
‎ฉันชาร์จมือถือให้แล้วนะ
‎คนมีภาระต้องรับผิดชอบเยอะๆ อย่างนาย ‎ต้องเปิดมือถือให้คนติดต่อได้เสมอ
‎อีกอย่าง ต้องหัดมีเครื่องดื่มอย่างอื่น ‎นอกจากคอมบูชาบ้าง
‎เวลามีคนมาบ้านนายทำไงเนี่ย
‎นายโกหกฉัน ลูอิส
‎นายไม่ได้ส่งฉันมาจ่ายเงินให้รัสเซีย
‎นายให้ฉันมาส่งข้อความ
‎นายกำลังทำอะไรกันแน่วะ
‎หมอนั่นเป็นเพื่อนนายนะ
‎เบนิโต้ไม่ใช่เพื่อนฉัน
‎มันเป็นลูกน้อง
‎มันทำบัญชีให้ฉันแล้วก็ทรยศฉัน
‎มันแอบทำงานให้พวกรัสเซียมาหลายเดือนละ
‎เดี๋ยวนะ
‎พวกรัสเซียไม่ใช่เจ้าหนี้นอกระบบ ‎แต่เป็นคู่แข่งของนาย
‎นายทำสงครามกับพวกนั้นอยู่สินะ
‎ถูกต้อง
‎แล้วก็จะชนะด้วย
‎ฉันไม่เข้าใจ
‎งั้นลากฉันเข้าไปเกี่ยวด้วยทำไม
‎นายให้ใครมาส่งของนั่นก็ได้
‎แล้วเสี่ยงใช้คนของตัวเองเนี่ยนะ
‎ไม่เอาน่ะ แดเนียล ‎แบบนั้นถือว่าทำธุรกิจไม่ฉลาด
‎แต่ใช้นายทำแทนน่ะฉลาด
‎ถ้ารัสเซียคิดจะฆ่าเด็กส่งของ ฉันก็ไม่เสียอะไร
‎พวกนั้นกลายเป็นคนฆ่าตำรวจ
‎แต่ถ้านายรอดมาได้ เอ้า
‎นายก็ซวยโดนข้อหาขนส่งซากมนุษย์ ‎ข้ามเขตองค์กรอาชญากรรม
‎แล้วนายก็ต้องพึ่งฉัน
‎ชนะทั้งขึ้นทั้งล่อง
‎นายไม่มีทางชนะอะไรทั้งนั้น ลูอิส
‎ฉันไม่มีทางทำงานให้นาย
‎นายต้องปรับทัศนคติหน่อยนะ แดนิหมา ‎เพราะฉันยังใช้งานนายไม่เสร็จ
‎ฉันมีแผนเพอร์เฟกต์ที่จะทำให้พวกรัสเซียปั่นป่วน
‎แต่นายก็ต้องทำแผนพังแล้วทำหัวเจ้านี่หาย
‎นายพูดอะไรของนาย ก็อยู่นั่นแล้วไง
‎ตอนนี้น่ะอยู่
‎แต่มันเคยถูกขโมยไปจากนาย ลืมแล้วเหรอ
‎พอฉันได้ข่าว ฉันก็ส่งวาร์กัสไปเอาหัวมา
‎แต่เขาบังเอิญไปเจอนายที่ร้านจักรยาน
‎แล้วนายก็ดันไปจับเขาอีก
‎นั่นคนของนายเหรอ
‎ฉันจะรู้ได้ยังไงล่ะโว้ย
‎ไม่เป็นไร
‎ถือว่ายอมรับคำขอโทษ
‎แต่มีเรื่องเล็กๆ อีกเรื่อง
‎ฉันมอบหมายงานให้วาร์กัส ‎ไปเก็บคนเดินบัญชีของพวกรัสเซียด้วย
‎ตาต่อตาฟันต่อฟันน่ะ ‎เพราะพวกนั้นทำให้ฉันฆ่าคนของตัวเอง
‎อะไรนะ
‎และเพราะนาย
‎ตอนนี้วาร์กัสเลยทำงานนั้นไม่ได้
‎นายก็ต้องไปทำแทน
‎ไม่มีทางเลย ไม่มีทาง
‎นายต้องมอบตัวซะ ลูอิส
‎ฉันไม่อยากเชื่อว่านายถลำลึกขนาดนี้
‎เกิดอะไรขึ้นกับนายกันแน่
‎คำถามที่ดีกว่านั้นคือเกิดอะไรขึ้นกับนาย
‎ไอ้ที่เจ็บจี๊ดๆ ข้างคอน่ะ
‎สารพิษทำลายประสาทไอคีนา
‎ของแรงจากโคลอมเบีย
‎ตอนนี้ก็สบายดีหรอก แต่แล้วก็ ตูม
‎อีกสิบชั่วโมงจากนี้ ‎นายจะล้มลงตายเหมือนพาโบล เอสโกบาร์
‎ไม่เอาน่ะ
‎ของแบบนั้นไม่มีอยู่จริง
‎ฉันตัดหัวคนใส่กล่องมาแล้ว แดเนียล
‎ฉันดูเหมือนคนไม่เอาจริงเหรอ
‎นายมีเวลาสิบชั่วโมงที่จะฆ่าคนเดินบัญชี
‎แล้วฉันจะมอบ…
‎แล้วฉันจะมอบสิ่งนี้ให้
‎ยาถอนพิษ
‎ทำไม
‎นายทำแบบนี้ทำไม
‎ฉันชอบทำงานกับนายมาแต่ไหนแต่ไร แดน
‎ฉันแปะที่อยู่คนเดินบัญชีไว้ที่ตู้เย็นนะ
‎พร้อมกับโน้ตที่สั่งให้ซื้อลาครอยซ์ ‎หรืออะไรสักอย่าง
‎นี่ เอลลา
‎- ทำงานอะไรอยู่ ‎- เปล่า งานเฉยๆ
‎ดี
‎ดีเลย
‎คืองี้…
‎ผมทำอยู่คดีหนึ่ง
‎ที่คิดว่าอาจมีคนจัดฉากฆาตกรรมขึ้น
‎ผมก็เลยคิดว่าถ้าต้องทำจริงๆ จะเป็นยังไง
‎หมายถึงดูยังไงถึงจะรู้ว่า ‎ฆาตกรรมเป็นการจัดฉากรึเปล่าเหรอ
‎ใช่…
‎ไม่ใช่ คือ…
‎ผมอยากลองนั่งในหัวสมองของอาชญากร
‎อยากคิดดูว่าต้องทำถึงขั้นไหนเพื่อจะทำได้สำเร็จ
‎มันค่อนข้างสำคัญน่ะ
‎สำหรับคดีนี้
‎โอเค งั้นขอดูแฟ้มคดีหน่อยสิ
‎คือว่าอย่างนี้
‎คุณเป็นนักนิติวิทยาศาสตร์ที่เก่งที่สุด ‎ที่ผมเคยร่วมงานด้วย
‎คุณอาจจะเก่งที่สุดในเมืองนี้เลย
‎ผมเลยคิดว่าถ้าใครจะคิดออก ‎คนนั้นก็ต้องเป็นคุณ
‎โอเค
‎พูดความจริง
‎ไม่ต้องตอหลดตอแหล
‎ฉันรู้วิธีจัดฉากฆาตกรรมแบบไร้ที่ติแหละ
‎เพราะว่า…
‎ฉันกำลังคิดฉากนั้นเพื่อแต่งนิยาย
‎คุณไม่ได้…
‎เยี่ยมไปเลย
‎ใช่มั้ยล่ะ คือ
‎เรื่องเกี่ยวกับนักนิติวิทยาศาสตร์ที่คุยกับผีได้
‎แต่สุดท้ายต้องให้เธอเผชิญหน้า ‎กับปริศนาที่แทบไขไม่ได้
‎เพราะตัวเธอเองเป็นปริศนาที่ใครก็ไขไม่ได้
‎เธอร่าเริงสุดๆ แต่จริงๆ ระทมอยู่ในใจ
‎เป็นคนเปิดเผยทุกอย่างแต่ก็เต็มไปด้วยความลับ
‎แล้วไอ้ฉากฆาตกรรมนี่เป็นไง
‎อ้อ
‎ฉากที่ฉันคิดไว้มันเจ๋งมากๆ เลยล่ะ
‎เกือบไม่มีที่ติ แต่ก็ยากนะ
‎คือจะต้องจัดฉากฆาตกรรมให้เหมาะเหม็ง
‎จะจัดได้ในประมาณ เก้าชั่วโมงครึ่งมั้ย
‎เฉพาะเจาะจงจังแฮะ แต่ขอคิดก่อน
‎จะใช้เวลาประมาณ…
‎สองชั่วโมงแล้วถ้าเติมอีก…
‎อีกสอง และ…
‎เอลลา!
‎ได้ น่าจะทำได้แหละ แต่ต้องเป็นฉากกลางแจ้ง
‎ซึ่งแปลว่าต้องห่อรองเท้า ‎ด้วยรองเท้าแตะแบบพิเศษ
‎ได้ เดี๋ยวนะ รอเดี๋ยว
‎คุณพูดเร็วมาก ขอจดก่อน ว่ามาเลย
‎สวัสดีครับ สเวตลาน่าใช่มั้ย
‎ขอเข้าไปได้มั้ย
‎ไม่ได้ ไม่ ตำรวจห้ามเข้าถ้าไม่มีหมาย
‎ไม่ๆ ผมไม่ได้เป็นตำรวจ
‎ผมเป็นตำรวจ แต่ไม่ได้มาอย่างเป็นทางการ
‎ฟังนะ เรื่องนี้จะฟังดูบ้าบอมาก ‎แต่เขาส่งผมมาฆ่าคุณ
‎ไม่ๆ ผมไม่ได้จะฆ่าจริงๆ
‎คือว่า ดูสิ นี่…
‎ของปลอมทั้งนั้น
‎เอามาเพื่อจัดฉากว่าคุณตายแล้ว
‎ไม่งั้นผมจะเอาเลือดหมูมาทำไม
‎หรือแฮมเบอร์เกอร์ด้วย
‎อันนี้มาแทนสมองน่ะนะ
‎อ้อ จริงด้วย มันสมจริงมาก
‎ใช่ นี่เป็นการจัดฉากอย่างมืออาชีพสุดๆ
‎คืองี้ ผมให้เพื่อนจากนิติวิทยาศาสตร์ ‎ช่วยจัดหาทุกอย่างที่ต้องใช้
‎ผมรู้ว่ามันบ้าชะมัด แต่ผมอธิบายได้หมดเลย
‎ไม่ค่ะ ฉันเข้าใจทุกอย่างเลย
‎อ้าว นั่น เลือดหมูหยดแล้ว
‎อะไรนะ
‎อ้าว มีผ้าขี้ริ้วมั้ยครับ
‎ไม่นะ
‎ไม่จริง
‎ไม่ดี
‎ไม่ได้
‎ไม่ใช่
‎โอเค
‎เออนี่ ขอโทษจริงๆ ที่รบกวน ‎แต่ต้องขอให้ช่วยหน่อย
‎ฉันอยู่แถวๆ ทะเลสาบแอร์โรว์เฮด ‎ทางตะวันออกของแอลเอประมาณ 130 กม.
‎ใช่ เป็นกระท่อมหลังคาสีเขียวๆ ‎มีควันออกมาจากปล่องไฟ
‎ไม่รู้หรอก ไม่รู้จริงๆ ‎ถัดจากบึงลงไปสัก 90 เมตรได้มั้ง
‎ใช่ นาย…
‎ฮัลโหล ยังอยู่มั้ย
‎ยังอยู่รึเปล่า
‎อ้าว ไวแฮะ
‎แดน เราต้องพัฒนาทักษะการบอกทางของนาย
‎แถวนี้มีอาคารที่ตรงกับคำบรรยายนั้นตั้งเยอะ
‎นี่
‎เกิดอะไรขึ้น
‎อ๋อ นี่เหรอ
‎เรื่องมันยาว อย่าห่วงเลย
‎แดน ฉันเป็นเพื่อนนาย
‎ฉันเป็นเทวทูตด้วย ฉันช่วยได้
‎ฉัน…
‎คืองี้ ขอโทษจริงๆ
‎ขอบคุณจริงๆ ที่ช่วย แต่จะบอกให้นะ
‎ฉันคิดหาวิธีเองได้
‎ถ้านายไม่อยากให้ช่วย งั้นโทรเรียกทำไม
‎อยากสิ
‎อยาก อยากให้ช่วยบ้าง
‎คืองี้ มีคนขโมยรถฉันไป ‎พวกนั้นปล่อยฉันไว้ตรงนี้แล้วก็…
‎แดน
‎ฉันไม่ใช่อูเบอร์
‎ฉันรู้
‎ฉันรู้ ถ้ามีวิธีอื่นฉันก็คงไม่โทรเรียกนาย
‎แต่ตอนนี้ฉันอยู่ไกลบ้านตั้ง 160 กม.
‎แต่ฉันต้องกลับไปให้เร็วที่สุดเท่าที่ทำได้
‎ขอร้องล่ะ
‎โอเค
‎ต้องยังไงนะ
‎คือ… นายจะอุ้มหรือจะให้ฉันโดดเกาะ
‎โอเค
‎โอเค ขอบอกไว้ก่อน ฉันอาจเป็นลม
‎หรืออ้วก
‎หรือทั้งสองอย่าง
‎โอเค พร้อมแล้ว
‎ครับ ผมพยายามจะติดต่อหัวหน้า ‎ภาควิชาเคมีของยูซีแอลเอ
‎ผมมีคำถามเกี่ยวกับสารชื่อ "อาคีน่า" ‎เป็นสารที่…
‎เป็นไงบ้าง แดน
‎เมซ!
‎มาทำบ้าอะไรที่นี่
‎ก็ตอนนี้ฉันไม่คุยกับลูซิเฟอร์
‎แต่แอบได้ยินเขาพูดว่า ‎นายควบคุมอะไรในชีวิตไม่ได้เลย ก็…
‎อยากมาดูให้เห็นด้วยตาตัวเอง
‎นายโอเคมั้ย
‎ฉันดูโอเคมั้ยล่ะ เมซ
‎วันนี้เป็นวันเฮงซวยที่สุดในชีวิตของฉัน
‎รู้สึกเหมือนฉันกำลังจะบ้า
‎แถมยังสมองกระทบกระเทือน ‎สามครั้งในหกชั่วโมงได้มั้ง
‎ไม่ช่วยเลย!
‎เอาละ
‎ไหนเล่าซิ
‎ไม่
‎อเมนาเดียลก็ถามเหมือนกัน ‎แต่ฉันลากพวกเธอเข้ามายุ่งไม่ได้
‎อเมนาเดียล
‎คนดีศรีจักรวาลของพระเจ้าน่ะนะ
‎ไม่เอาน่า แดน
‎ฉันเป็นปีศาจ
‎คิดว่ามีอะไรที่บอกฉันไม่ได้เหรอ
‎เราเคยฆ่าคนด้วยกันมาแล้ว
‎เมซ อีกทีนะ เราไม่ได้ฆ่าใคร ‎เราแค่จัดแจงให้คนอันตรายหาเขาเจอ
‎เออ บลาๆ ประเด็นคือ
‎นี่ฉันเองไง
‎ห้ามมีความลับ
‎ได้
‎แต่ต้องสัญญาว่าจะไม่หัวเราะ
‎แล้วกัน เมซ
‎ไม่อยากเชื่อว่าอเมนาเดียลอุ้มนายมาจริงๆ
‎ในวงแขนเขาเลย
‎เหมือนเจ้าหนูน้อย
‎อะไรล่ะ
‎แหม ต้องมีอารมณ์ขันกับเรื่องพรรค์นี้บ้างดิ
‎ฉันเหลือเวลาแค่หกชั่วโมง ‎ที่ต้องคิดหาทางรอดผ่านคืนนี้ไป
‎แล้วก็ต้องดิ้นหลุดจากกำมือลูอิสให้ได้ถ้ารอดจริง
‎เพราะงั้น ขอโทษนะ เมซ ถ้าฉันรู้สึกว่ามันไม่ขำ
‎โอ๊ย พระเจ้า นายนี่โง่ล้วน
‎แค่นัดพบกับลูอิส
‎ไปเอายาถอนพิษแล้วจับตัวเขาส่งให้พวกรัสเซีย
‎โธ่ เคยทำงี้มาแล้วด้วยซ้ำ
‎ฉันขอยาถอนพิษไม่ได้โดยไม่มีหลักฐาน ‎ว่าฆ่าคนเดินบัญชีแล้วจริงๆ
‎ง่ายมาก ฉันหาหลักฐานการฆ่าให้ได้ ไม่มีปัญหา
‎อย่าดิ เธอไปฆ่าเขาจริงๆ ไม่ได้ เมซ
‎ก็ได้
‎เดี๋ยวด้นสดไปตามท้องเรื่อง
‎ฉันจะติดต่อสายทางรัสเซียของฉัน
‎จัดการนัดให้นายเจอพวกนั้น ‎จะได้อธิบายข้อตกลง
‎ส่วนนายก็ไปนัดลูอิสคืนนี้
‎โดยให้พวกรัสเซียซุ่มรอ
‎ฉันจะเอาหลักฐานมาให้เอง
‎เออ
‎ง่ายๆ
‎ทำตามแผนที่ปีศาจตนหนึ่งด้นสดขึ้นมาเดี๋ยวนั้น
‎เพื่อจับตัวฆาตกรโรคจิตส่งให้ฆาตกรอีกกลุ่มหนึ่ง
‎หลังจากที่หลอกให้เขาช่วยชีวิตฉันแล้ว
‎แผนนี้จะได้ผลแน่นอน
‎นายแค่อย่าทำพังละกัน
‎อีกอย่าง ฉันจะบอกพวกรัสเซีย ‎ว่านายชื่อโจ สโตน
‎ทำไมต้องชื่อโจ สโตน
‎เพราะแดน เอสปิโนซาฟังเหมือนชื่อตำรวจ
‎โจ สโตนเป็นชื่อเท่
‎เราต้อง… เท่ กับคนพวกนี้
‎นี่ เมซ
‎ขอบคุณนะ
‎ขอโทษที่พูดเรื่องปีศาจนั่นไป
‎ฉันซึ้งใจมากที่เธอช่วย
‎ฉันช่วยเพราะนายเป็นนายเท่านั้นแหละ
‎นั่นคือแผนเรา
‎คุณไปซ่อนตัวที่ระเบียง
‎ผมคุยธุระกับลูอิสเสร็จเมื่อไหร่
‎พวกคุณก็พุ่งเข้ามาจับเขาไปเลย
‎แผนฟังดูดี
‎แต่เราไม่รู้ว่าคุณแม่งเป็นใครวะ คุณโจ สโตน
‎แต่เมซิคีนบอกว่าคุณใช้ได้ เพราะงั้น…
‎แดน
‎ไงคะ แดน
‎แดนเหรอ
‎ไอ้แดนมันเป็นใคร
‎คุณคือโจ สโตน ไม่ใช่เหรอ
‎ใช่
‎ทุกท่าน ผมขอ…
‎นาทีเดียว
‎ลินดา มาทำบ้าอะไรที่นี่
‎ฉันกินมื้อเที่ยงที่นี่ทุกวันอังคาร ‎เปียโรกิมันอร่อยไง
‎คุณโอเครึเปล่า ตาโปนแทบหลุดจากเบ้าละ
‎คุณต้องเล่นงานผม
‎ผมรู้ว่าฟังดูบ้าบอ แต่…
‎- ทำคดีนอกเครื่องแบบสินะ ‎- ใช่
‎อย่าหัวเราะ
‎เดี๋ยวผมจะอธิบายทุกอย่างให้ฟัง
‎โอเค
‎เมียน้อยน่ะ
‎ใครจะบอกชื่อจริงเนอะ
‎ก็น่าจะเห็นๆ อยู่ว่าทำไม
‎เพี้ยนชัดๆ
‎ตอบแทนที่ทำกับฉัน
‎เมียน้อยก็เหมือนสายลับเคจีบี
‎ยุ่งไปทุกเรื่อง ทรมานเราทั้งชาติ
‎ผมชอบคุณว่ะ โจ สโตน
‎คืนนี้เจอกันที่คลับ
‎ฉันดูเป็นยังไง
‎ที่จริงก็ใช้ได้อยู่
‎เออ ฉันก็รู้สึกดีพอตัวเหมือนกัน
‎ฉันปิดลักซ์เป็นปาร์ตี้ส่วนตัว ‎อีกไม่นานแขกของนายน่าจะมาถึง
‎ทุกอย่างเตรียมไว้หมดแล้ว
‎งานนี้จะสำเร็จลุล่วงแน่ใช่มั้ย
‎โถ แดเนียล
‎ฉันไม่เคยโกหก ‎ฉันสัญญาเลยว่าแผนจะสำเร็จโดยไร้ที่ติ
‎ขอบใจมากจริงๆ ที่คอยอยู่ช่วยฉัน
‎อ๋อ ไม่ ฉันจะไม่อยู่ในคลับ
‎อะไรนะ
‎ฉันมีความหลังกับพวกรัสเซีย
‎เชื่อเถอะ ถ้าฉันอยู่ด้วย ‎แผนนี้จะไม่ได้ผลเท่าที่ควร
‎อ้าว แต่ฉันไม่มีกองหนุนเลยน่ะสิ
‎กว่าเมซจะมาคงอีกสักพัก ‎ถ้าเกิดเรื่อง ฉันต้องทำยังไง
‎แดเนียล ฉันรู้ว่านี่เป็นการประชุมหัวหน้ามาเฟีย ‎ครั้งแรกในชีวิตนาย
‎เพราะงั้นนายต้องฟังคำของฉัน
‎แต่จะไม่มีความรุนแรงอะไรจริงจังหรอก
‎ทุกอย่างเป็นเรื่องของภาพลักษณ์ ‎ฉันถึงได้ยืนยันให้นายใส่สูท
‎ส่วนเรื่องกองหนุน
‎นายแค่ต้องใช้คนที่ทำท่าโหดๆ เข้าไว้
‎และฉันว่าฉันเจอกลุ่มคนที่ใช่เป๊ะๆ
‎นายทำได้น่า!
‎เอาอยู่ทุกอย่าง
‎จริงสิ
‎โห แดน
‎ที่นี่สุดยอดไปเลยนะ
‎ไรอัน พวกนายมาทำอะไรที่นี่
‎ลูซิเฟอร์บอกว่านายขอให้เราช่วยรับงาน
‎บอกได้ไง บอกเมื่อไหร่
‎หลังจากที่ส่งนายแล้ว เราก็อยู่ดื่มต่อ
‎เจ๊าะแจ๊ะสานสัมพันธ์น่ะ
‎เขาบอกว่าน่าจะหางานให้พวกเราได้ ‎แล้วแค่สามชั่วโมงต่อมา
‎บูมบะละก้า! เขาเจ๋งจริงไรจริง
‎- ฉันว่าพวกนายไม่เข้าใจสถานการณ์ ‎- ไม่ๆ
‎เราเข้าใจแล้ว เราแค่ต้องเป็นกองหนุนของนาย
‎แค่ยืนกระจายๆ ทำท่าโหดๆ
‎ได้เลย ทุกคนเตรียมตัวมาแล้ว
‎ไม่ได้
‎นั่นหมวกเช่ามานะ
‎งานนี้อันตรายเกินไปมาก
‎อ้าว แดนิหมา ตกลงจะคุยกันมั้ยเนี่ย
‎คุย
‎แล้ว…
‎นี่ทีมของฉัน
‎โผล่มาพร้อมทีมของตัวเองเลยนะ
‎เล่นแรง ประทับใจนะเนี่ย
‎เออ
‎เออสิ ใช่
‎มาจัดการให้มันจบๆ โอเคมั้ย
‎ยาถอนพิษอยู่ไหน ฉันมีเวลาไม่เยอะ
‎หลักฐานอยู่ไหนล่ะ
‎กำลังมา
‎เดี๋ยวก็มา
‎หวังว่าจะมาเร็วๆ นะ
‎นายเริ่มจะเหงื่อตกกีบรึยังล่ะ
‎พิษมันเริ่มจากตรงนั้นแหละ
‎เฮ้ย ช่วยเคารพกันหน่อย ‎เวลาคุยกับคุณแดนเพื่อนผม
‎อย่าลองใจกัน
‎คนเราติดคุกแล้วเปลี่ยนไป
‎เออ ไรอัน ใจเย็น
‎คุมหมาตัวเองให้ดีๆ ไอ้แดนิหมา
‎ไม่งั้นฉันจะเดินออกเดี๋ยวนี้เลย
‎งั้นก็พลาดความสนุกน่ะสิ
‎โอ๊ย เมซ อะไรเนี่ย
‎ต้องทำแค่งานเดียว
‎ฉันรู้
‎รู้น่าว่าต้องเอาหลักฐานมา
‎แต่หลักฐานก็ปลอมกันได้
‎ไม่ต้องแตกตื่น ฉันไม่ฆ่านางหรอก
‎ให้เขาฆ่าไป
‎ไม่มีวิธีไหนดีกว่านี้ละ ‎เขาจะได้มั่นใจว่าตายสนิท นายก็ได้ยาถอนพิษ
‎เมซ เราไม่ได้คุยกันไว้แบบนี้
‎ไม่ว่าใครก็ห้ามฆ่าสเวตลาน่า
‎แกหักหลังฉัน
‎ทีนี้ไม่มีทางได้ยาถอนพิษแล้ว แดนิหมา
‎"แดนิหมา" เหรอ
‎แสดงว่าโกหกเรามาตลอดงั้นสิ โจ สโตน
‎เอาละ ทุกคน หายใจลึกๆ กันก่อนนะ
‎นี่มันชักบ้าไปกันใหญ่แล้ว!
‎ฉันไม่รู้เลยว่าเรามาถึงจุดนี้ได้ยังไง
‎นี่มันไม่มีเหตุผล เหมือนเรื่องบ้าต่อกันเป็นฉากๆ
‎แต่พวกเรามีอำนาจที่จะยุติมันได้
‎ตอนนี้เลย
‎ฟังนะ
‎ฉันรู้ว่าบางทีดูเหมือนเรื่องเกิดขึ้นมาเฉยๆ
‎และเราไม่สามารถควบคุมอะไรได้เลย
‎เหมือนจักรวาลไร้ระเบียบ ไร้ความหมาย
‎แต่ถ้าโลกทั้งใบมันไร้เหตุผลและสุ่มมั่วไปหมด
‎งั้นเราทุกคนก็ทำได้แค่ทำสิ่งที่คิดว่าดีที่สุด
‎ไม่มีทางที่ใครในนี้จะคิดว่า ‎การที่เราทุกคนตายกันหมดมันจะดีที่สุด
‎ใช่มั้ย
‎ใช่รึเปล่า
‎- พูดได้ดีมาก ‎- เฮ้ยๆ ขอโทษที่รบกวน
‎แต่เรามาหาตำรวจคนนั้น ‎กับไอ้คนอังกฤษที่มาป่วนร้านเรา
‎ต้องขอคุยหน่อย เพื่อน
‎ฉันรู้จักไอ้เวรนั่น
‎เคยมีเรื่องกันในสนามคุก
‎ไรอัน อย่า!
‎ไม่นะ!
‎ไปเอายามา!
‎เยี่ยม! เจอแล้ว!
‎ไม่นะ!
‎ไม่นะ เมซ!
‎ไม่ เธอไม่เป็นไร
‎เธอไม่เป็นไร ทุกอย่างจะต้องลงเอยด้วยดี
‎โจ สโตน
‎ไม่เป็นไรนะ
‎ไม่เป็นไร เธอไม่เป็นอะไร
‎เมซ
‎ไม่นะ
‎ไม่จริง
‎ขอโทษนะ ไม่
‎ขอโทษนะ เมซ ขอโทษจริงๆ
‎แดเนียล!
‎นายทำอะไรลงไป
‎ฉันไม่รู้
‎ฉันแค่พยายามจะช่วย
‎อ้อ
‎เข้าใจแล้วสินะว่าบางทีเวลาพยายามทำสิ่งที่ถูก
‎คนอื่นที่ไม่ควรโดนกลับต้องมาถูกยิงตาย
‎อะไรนะ
‎โอ๊ย ขอโทษนะ ทุกคน
‎กลั้นไว้ไม่ไหวละ
‎แขนชาหมดแล้วด้วย
‎นายน่าจะได้เห็นสีหน้าตัวเอง
‎บราโว!
‎ทุกคนเล่นได้สมบทบาทมาก!
‎อย่างที่สัญญาไว้ ปาร์ตี้ปิดกองเริ่มเลย
‎บาร์ฟรีตลอด รถอาหารอยู่ด้านหลัง
‎ทุกคนตบบ่าชมตัวเองหน่อยเร็ว นั่นมันสุด…
‎รูปนี้ต้องใส่กรอบแน่ๆ
‎ไว้คราวหน้าเถอะ
‎ขอโทษนะ เพื่อน
‎ลูซิเฟอร์ติดต่อฉันมา
‎เสนอเงินให้เยอะมากด้วย เลยต้องรับ
‎แต่เราสนุกกันเนอะ ใช่มะ
‎สนุกมากเลยล่ะ
‎เออ
‎โจ สโตน
‎คนเก่งในตำนาน ณ ตอนนี้!
‎งานนี้บ้าที่สุดเท่าที่ผมเคยทำมาเลย
‎มางานแต่งผมด้วยนะ
‎- ไม่พลาดหรอก ‎- เยี่ยม
‎ทุกคน นี่ไงแดน
‎เข็มขัดสั้นจนคาดไม่ถึงเลยใช่มะ
‎- ก็ใช้ได้อยู่ ‎- เราปั่นหัวนายเป็นไอ้หน้าโง่เลย
‎ก็เก่งอยู่นะ
‎ไม่อยากเชื่อว่าเขาตบตาสร้างเรื่องทุกอย่าง
‎ทุกคนรู้กันหมดเลยเหรอ
‎ไม่ทุกคนหรอก
‎ทุกคนที่อยู่ที่นี่
‎นายควรโทรหาอเมนาเดียล
‎กับลินดา
‎กับเอลลา
‎ต้องโทรบอกโคลอี้ด้วย
‎ให้พวกนั้นรู้ว่านายไม่เป็นไร
‎ฉันว่าทุกคนออกจะกังวลกับพฤติกรรมของนายวันนี้
‎ฉันนึกว่าเธอตายไปแล้วจริงๆ เมซ
‎คิดว่าฉันจะรับกระสุนแทนนายเหรอ
‎ก็…
‎ยังไงก็ไม่รับที่อกหรอก
‎วางแผนรายละเอียดทุกขั้นไม่รู้ตั้งกี่ชั่วโมง
‎ขอความช่วยเหลือจากหลายสิบคน
‎มีอีสเตอร์เอ้กจากการผจญภัยครั้งก่อนๆ เพียบ
‎นายเก็บได้หมดรึเปล่า
‎ใช้เงินไป 5,004,157 ดอลลาร์
‎คุ้มค่าทุกสตางค์
‎เรื่องนี้
‎ทั้งหมดนี้ ทั้งหมา ทั้งรถชน
‎เมื่อเช้านี้ฉันตื่นมาสภาพล่อนจ้อนข้างศพ
‎แดเนียล เอสปิโนซา เปลือยเปล่าและหวาดกลัว
‎ดื่ม
‎ฉันไม่เข้าใจว่านายทำได้ยังไงนะ
‎แม้แต่นายก็คุมทุกอย่างไม่ได้
‎เอ่อ ส่วนที่ยากที่สุดคือจัดการ ‎ไม่ให้คุณตำรวจเข้ามาเกี่ยวข้อง
‎เลยต้องใช้เรื่องผิดกฎหมายทั้งหลาย ‎ที่ฉันรู้ว่านายจะไม่อยากบอกเธอ
‎คุณตำรวจคงดูออกทะลุปรุโปร่งทันทีเลยล่ะ
‎เพราะเธอน่ะ เป็นตำรวจสืบสวน
‎ฉันก็เป็นตำรวจสืบสวน
‎แต่หลังจากนั้นก็แทบไม่ต้องคุมอะไรเลย
‎นายเป็นคนเดาทางง่ายมาก แดเนียล
‎ไม่จริง
‎ไม่จริง นายต้องสามารถเดา
‎ทุกๆ การตัดสินใจของฉันได้หมด
‎นั่นมันเป็นไปได้ยังไง
‎ฉันรู้ว่านายไม่มีทางยอมแพ้
‎ทุกครั้งที่มีโอกาสโยนผ้า ฉันรู้ว่า ‎การมองโลกแง่ดีจนโง่ของนายจะทำให้นายสู้ต่อ
‎ฉันคงรู้ดีแก่ใจว่าทุกครั้งที่นายมีโอกาสจะเลือก
‎อย่างน้อยนายก็จะพยายามเลือก ‎ทำสิ่งที่ถูกต้องเสมอ
‎ขอบคุณนะ ลูซิเฟอร์
‎บ้าฉิบหาย แต่คิดว่าฉันก็ต้องการเรื่องแบบนี้
‎ฉันอยู่ในจุดที่พิลึกพิลั่นอยู่นานมาก
‎ตอนนี้คิดว่าฉันผ่านมันมาได้ละ
‎ฉันก็อธิบายไม่ถูก
‎แต่นายช่วยฉันไว้ได้จริงๆ
‎นั่นไม่ใช่เหตุผลที่ฉันทำเรื่องนี้เลยนะ
‎งั้นนายทำทั้งหมดนี้ไปทำไม
‎เพราะนายแม่งยิงฉันไง แดเนียล
‎คำบรรยายโดย ศันสนีย์ โอบอ้อม